khistorydata/jeongjo-sjw-relations huggingface dataset:
정조 18년 · 강
中批李奭祚正言仍命明日謝恩後與華城唱名文武下泩鄕梭謁聖
정조 18년 · 목
敎曰七十猶云稀貴況八十乎典籍李奭祚文識慣知於御考之時地處亦好正言除授仍令明日謝恩後下泩華城鄕校謁聖本府唱名文武皆依此例爲之事分付
정조 18년 · 강
命內閣待敎之代唱榜後會圈
정조 18년 · 목
敎曰內閣待敎久未差代唱榜後會圈越薦事令內閣知悉
정조 18년 · 강
推司直李鼎揆李祖承仍飭賀儀時二品以上不着朝服人
정조 18년 · 목
承旨徐榮輔啓言親臨放榜旣有文武官四品以上朝服事出於禮曹儀註近規猶以二品爲限而今日西班卿宰多不着朝服請行副司直李鼎揆李祖承幷推考淀之敎以此後申明嚴飭
정조 18년 · 강
敍前承旨李勉兢李益運李羽晉
정조 18년 · 목
敎曰前承旨李勉兢敍用令該曹口傳付軍職使之後拜○承旨徐榮輔啓言李勉兢旣已敍用前承旨李益運是同罪之人矣敎以敍用榮輔曰前承旨李羽晉又是與益運同罪之人矣敎以幷敍用
정조 18년 · 강
命翰圈以都堂會圈擧行
정조 18년 · 목
承旨徐榮輔啓言翰圈唱榜翌日爲之事有命矣翰林時無行公之人別兼春秋洪樂游在楸坡萬戶任所只有徐有聞一人無以備員擧行在前如此之時因特敎有都堂會圈之例故敢達敎以都堂會圈榮輔曰都堂會圈有命矣領監事以下館閣堂上待開門命招會圈從之
정조 18년 · 강
改差同敦寧洪秉殷敦寧都正曺命業
정조 18년 · 목
承旨鄭大容以秉殷等過三日不爲出肅啓仍請推考又以命業在外啓敎以竝改差明日政差出
정조 18년 · 강
命楸坡萬戶洪樂游▣怪萬戶李謙會相換除朝辭赴任
정조 18년 · 강
分揀前承旨洪仁浩禁推遞承旨徐榮輔李晉秀
정조 18년 · 목
敎曰昨日違牌事非怠忽前承旨洪仁浩禁推分揀若此則宜令一伸廉隅左副承旨徐榮輔許遞右副承旨李晉秀亦爲許遞前望單子八之待下批牌招察任
정조 18년 · 강
以李勉兢李益運洪仁浩爲承旨閔鍾顯爲藝文提學竝前望也
정조 18년 · 강
以金載華爲古阜郡守口傳也
정조 18년 · 강
命新及第洪寅祚五衛將單付
정조 18년 · 목
敎曰今見加設典籍望筒新及第洪寅祚年過七十云與加設五衛將諸老五衛將一體單付事分付
정조 18년 · 강
命司饔主薄李石求肅拜後仍任承傳宣傳官
정조 18년 · 목
因承傳宣傳官望單有是命
정조 18년 · 강
命試官李家煥不敍傳旨中付標
정조 18년 · 목
敎曰近於處分之後屢聞筵臣之言當初上試官文跡謄來一款初無一言半辭之發口同入之試官質言於承宣云然則囚供誤矣試官李家煥傅旨中付標
정조 18년 · 강
平安監司李秉模以回還使臣黃仁點等渡江出來馳啓
정조 18년 · 강
冬至兼謝恩正使黃仁點副使李在學以回還渡江馳啓附陳彼中事情
정조 18년 · 목
仁點等狀啓以爲臣等一行去二月初二日自北京離發同月十一日到山海關點閱人馬無弊出關同月二十八日到栅門車卜一齊來到今月初七日申時還渡江出來書狀官鄭東觀爲栅外比包率任譯等姑留栅外○別單一彼中事情則朝廷無事邊境安謐別無可言之事而來丙辰年歸政一事已有上年所下皇論自今年秋連設恩科通官輩亦謂大小公事當於明年內盡爲句勘而丙辰年當有勅行一皇帝精力比諸五六年前雖似少損而今亦康健歲前歲後屢次動駕一皆如前宴筵及燈戲時御榻升降不待侍臣之扶掖聽視諸節俱無所減於平日連有勞動不見憊色正月晦日始自圓明園還宮而二月又將幸天津觀水圍之戲所謂水圍者多排舡隻環繞水邊打起鵝鴨之屬今武士齊射隨獲論賞而天津在皇京南二百四十餘里一歸政旣有定期皇意必有所屬而至嚴至秘無論朝士賤人不敢開口故無以探知而皇子四人中第八王則沈湎酒色又有脚病素無人望第十二王十五王十七王三人中十五王長在禁中勤於學業云而人望所在亦無以的知皇孫定郡王綿恩卽皇長子永璜之子而最被恩春前下皇論有曰諸皇孫中綿恩非但年紀最長自泒管旗營諸務以來甚爲妥當着加恩賞綿恩當益思勤勉以期仰承恩眷一近年以來海外諸國無不入貢上年夏間極南八國又來貢而其中咭唎國所貢測候諸器及冷暖車銅鐵器合十餘種極其奇巧西洋國人之所不能及而咭唎國俗稱紅毛國在廣東南水路屢千里之外數十年來不通中國昨年始入貢而其人狀貌黃毛鬈髮醜惡獰悍朝見之時不知禮數一朝政得失不能詳知而和珅福長安之用事曰甚擅弄威福大開賂門豪奢富麗擬於皇室有口皆言擧世側目而船厰將軍卽皇族而多行不法之事擅用公貨蕩盡府庫因廷臣奏劾泒送大臣福康安使之按覈云而船厰在瀋陽之北臣等歸時見沿路各站盛備供帳以待回還槪聞船厰乃是重地罪犯又甚不輕故特遣大臣於屢千里地
정조 18년 · 강
下別論于回還使臣黃仁點等仍命道內兼史傳諭
정조 18년 · 목
敎曰卿等一行穩返已到灣府極用欣喜在途凡百一安耶還朝當在何日玆遣外史問鄕起居兼探行期卿其附奏事下論于回還正使道內兼史守今察訪中差定卽爲傳諭事回諭于箕伯
정조 18년 · 강
命明日謝恩新恩待令于弘化門外
정조 18년 · 강
御明光門受文武新恩謝恩
정조 18년 · 목
具翼善冠袞龍袍乘輿出交泰門延生門至明光門大次降輿陞座文武新恩入庭行禮賜酒賜肴如例入小次召見檢校直提學徐有防弘文提學鄭昌順予謂有防昌順曰今日翰圈徐俊輔李存秀似當竝參而內外淀之同參一圈終涉太過徐俊輔則拔之好矣又謂昌順曰卿進去都堂翰圈斯速擧行昌順曰臣雖已承牌監事必以與臣周族爲難且大提學以後拜入來則臣之替行亦涉未安矣予曰然則文衡出牌使之擧行也又謂曰官職除拜必用互對者實是近來痼弊而況翰圈何等淸選則豈可拘於互對之謬套不問其人之堪否惟意挾雜於其間乎今番則勿拘偏多偏少一淀至公爲之之意傳于都堂也少頃復陞座命文武新恩退出陞輿入延生門交泰門還內
정조 18년 · 강
命今榜新恩今日內次第付注書使之戴花秉筆仍命洪命周李存秀先付
정조 18년 · 목
敎曰此科科名之所重何如也事事皆欲示意以至新進之堂后假銜亦豈只循常例以待三日乎今榜文新恩今日內次次皆付注書使之戴花秉筆是誰奉祀之孫也洪命周先付注書是誰之家李存秀亦爲先付注書其次次次擬入
정조 18년 · 강
命假注書任希存典籍擬入兵曹佐郞孔胤恒旣踐郞階加設典籍還付此後陞資前隨品仍帶館官守聖廟
정조 18년 · 목
敎曰假注書任希存今見其人如見其先典籍現窠今日政擬入○敎曰兵曹佐郞孔胤恒郞署擬入俾踐階梯還付典籍仍作加設窠陞資前雖移職隨資仍帶館官使之守護聖廟
정조 18년 · 강
命翰林召試明日爲之仍令戴花應試
정조 18년 · 강
以李羽晉差下假承旨
정조 18년 · 목
羽晉主管各道老職敎旨成送事也
정조 18년 · 강
以權▣林著喆鄭大容爲同春秋前望也
정조 18년 · 목
敎曰在外春秋館堂上許遞前望單子入之待下批牌招察任
정조 18년 · 강
遞承旨鄭大容林蓍喆以洪明浩尹長烈代之前望也
정조 18년 · 목
敎曰承旨中時帶春秋兼銜者本職幷許遞其代前望單子入之待下批牌招察任
정조 18년 · 강
命兵曹佐郞柳相祚改差
정조 18년 · 목
敎曰旣有致祭之命當下去兵曹佐郞柳相祚改差今日改差代
정조 18년 · 강
遞校理申大尹副修撰李相璜以洪大協尹魯東代之中批也
정조 18년 · 목
成均館以東學敎授洪大協南學敎授尹魯東未肅拜當等學製不得設行啓敎以致煩酬應極爲駭然玉堂申大尹李相璜許遞此兩敎授除授待開門牌招先謝實職仍今明日內設行試取
정조 18년 · 강
命翰林前圈中蔡弘遠出六區處
정조 18년 · 목
敎曰翰圈有命舊圈雖未必謄用大臣家人與他自別以應爲之地處必當復入如是之際豈無他人之遺珠乎且館錄不遠前圈中蔡弘遠今該曹出六區處
정조 18년 · 목
以李祖承爲大司憲金恒柱爲同敦寧朴始榮爲長城府使尹欽烈爲木川縣監柳鎭恒爲副總管金重瑞曺允奭金允敬梁命龜沈濡朴師修申景彥沈坰柳遠李東英李世寬崔昌得申之彥李奎玉韓重萬崔泰恒吉泰輝白天琮李煴李廷燁李景華金東輔鄭明淳趙成大權敬羽崔奎燦鄭啓周全位夏李益震李運大金台謹蔡應埰卓崇濟金楚望方德敍安成夏金福重郭再泰辛圭朴戊盛爲同知許策崔祚永金允欽尹元錫曺霤宋億孫李得源李奎運李敬身李奎會鄭彥良洪景福申益燦崔圭顯李命天申光運申璍申光羽爲僉知以上加設同知十三望僉知六望首副末擬幷批下老職也
정조 18년 · 목
以洪大應爲沔川郡守
정조 18년 · 목
李相璜李重蓮林景鎭別兼春秋單付
정조 18년 · 목
以李鍾淑爲鎭川縣監
정조 18년 · 강
命先來軍官李繼祐今東銓調用李運熙軍門調用譯官尹得運邊將除授
정조 18년 · 목
兵曹判書具庠啓言先來軍官徒自願收用有命矣前引儀李繼祜願以相當窠而係是朝官自東銓當爲擧行譯官尹得運願以邊將閑良李運熙願以軍門得運自臣曺隨窠擧行運煕請令各軍門擧行徒之
정조 18년 · 강
削別兼春秋徐有聞職曾經翰林中外任及在外人依例削職重推承旨徐榮輔仍命翰圈自本館會圈
정조 18년 · 목
都堂啓言翰林會圈以都堂擧行有命矣時任別兼春秋洪樂游徐有聞曾經翰林李相璜李重蓮徐有榘林景鎭請依前例竝削職敎以凡都堂會圈之規無翰林及別兼春秋然後爲之昨因別兼徐有聞知來之言聞承宣所奏意謂堂下中果無別兼可爲之人有都堂會圈之命矣觀此草記洪樂游徐有聞之外有許多曾經翰林則此人等可爲別兼矣亦可備三員矣當初承宣之都堂請圈極爲疏忽當該承旨爲先徒重推考誤奏之別兼徐有聞削職外任及在外諸人竝依例削職鄕等退去曾經翰林中別兼春秋照例備員啓下卽爲牌招本館會圈事分付
정조 18년 · 강
翰林圈點取朴鍾淳等八人別兼春秋李相璜李重蓮林景鎭進
정조 18년 · 목
本館會圈三點朴鍾淳朴宗京吳泰曾柳台佐李存秀趙萬元具得魯洪命周
정조 18년 · 강
命別兼春秋削職人給牒敍用
정조 18년 · 목
敎曰翰林旣完圈別兼依例削職人員亦爲依例給牒敍用
정조 18년 · 강
遞副校理洪大協副修撰尹魯東沈興永以李景溟尹悌東李翊模代之中批也
정조 18년 · 목
敎曰館職旣出脚則庠製自可爲之軍色緊任不可輕遞副校理洪大協副修撰尹魯東前職仍任陳疏玉堂亦爲許遞李景溟尹悌東李翊模除授牌招推移入直
정조 18년 · 강
重推承旨李益運仍命自今武科直赴殿試會試之類自兵曹別作一册入啓過殿試後不得不陳試者請出案册懸註
정조 18년 · 목
政院啓言今此慶科武科殿試時直赴人姜德尙任慶龍沈震福姜東鉉韓繼休李命俊金聖東鄭光周李奉天金智儉李益瓘朴亨璞韓光純安汝坤張啓春崔泰魯申璟許乘徐良輔尹宗孚李震福韓道裕金鳳鳴韓益範田弘闢朴興采崔運大朴聖彬金光漸金潤龜張延豊李貴金金潤澤李彥懋鄭光福朴致魯柳喜星等錄名單子無緣不呈請依例陳試敎以旣有前兵判筵稟定式則依前例陳試之請可謂越法當該承旨徒重推考此啓辭勿施自今番依定式擧行定式未久如是抛棄稍久則蕩然可知自今直赴殿試會試之類自兵曹別作一册入啓過殿試後請出釐正不得不陳試者草記狀本回啓後案册懸註事分付
정조 18년 · 강
以金載瓚爲奎章閣直提學前望也仍任檢校直閣南公轍
정조 18년 · 목
敎曰明日內閣會圈閣臣當備員時任只有提學一人直提學前望單子入之此人來月當行公所坐雖可駭事勢旣如許前直閣南公轍敍用仍差檢校令本閣待開門牌招參圈
정조 18년 · 강
遞總管尹師國李集斗柳鎭恒以鄭好仁李得臣崔東岳代之前望也
정조 18년 · 목
師國鎭恒未肅拜集斗有頉也
정조 18년 · 강
命陽德失火民家各別願助身役舊還一竝蕩滌
정조 18년 · 목
平安監司李秉模以陽德邑內面民戶全家燒燼爲一百二戶人物爛死爲一名馳啓敎以各別願助畢奠接形止狀聞其中殘戶如有身役勿徵所逋舊還亦爲蕩滌事回論
정조 18년 · 강
遞校理權坪朴崙壽副校理洪秀晩修撰李貞運吳泰賢
정조 18년 · 목
敎曰在直玉堂仍任前職留門出送則今已夜深玉堂省記尙不書入行公玉堂一竝遞差
정조 18년 · 강
副修撰沈興永上疏賜批
정조 18년 · 목
疏略曰臣於新除之日略暴沐浴之忱兼論沈煥之文衡削薦事及丁範祖之甘售黨習事要效一日之責終爲喉院所阻未得仰徹矣承宣之責卽出納惟允耳諸臣章奏或有犯禁昧例之事往復釐改何所不可而近日承宣輒肆咆喝捽逐吏胥使之抱牘奔竄其爲駭四方之聽聞壞聖代之綱紀當復如何臣於向日陳疏時亦被此辱於承宣矣以此情踪不可久據伏乞亟許遞削日前諸僚之箚陳也臣亦隨參而聖敎過中至有問備之擧此豈不有欠於虛受來諫之德哉伏願更加三思伊日處分之敎卽令還收朝紙不容不頒示外邑而關西一道與他自別各邑朝紙以撥便傳來之際每有一二閪失之患此邑則失某日幾度彼邑則失某日幾度鱗次合計則自成一朔之金軸此必有奸譎輩難測之計而然也臣意則自廟堂各別嚴飭於本道雖一度有遺漏之弊査出持傳之撥以爲懲治杜奸之道宜矣安州一境卽關西要衝之地軍民匪不寔䌓而以營府還上之數多大小民人莫可支保蓋每戶所受之還多則十餘石小不下十石秋後收糴之時族里之徵面面有之貧富俱困稍饒之人則甚至行賂於該色寧費十餘兩錢不願受一斗還米吏緣爲奸貧戶受弊此若不徒便區劃別般釐正其流之弊不可勝言此亦自朝家半留半分之法嚴立科條元數中量宜移轉於各邑中穀小處使還民無多受難支之患宜矣批以西路朝紙事本道若有道伯豈有是也其所防奸豈待提飭乎安州還穀事亦有道伯則不言於在官之日今何追提乎
정조 18년 · 강
御煕政堂行翰林召試監事金履素大提學洪良浩弘文提學鄭昌順知春秋洪秀輔權▣同春秋林蓍喆鄭大容對讀官尹悌東李翊模召見大臣備堂及下直守令
정조 18년 · 목
具翼善冠袞龍袍陞座召試試官率翰圈被選人入庭行禮以此身醒醉總君恩爲七言二十韻排律題新及第吳泰曾以三中被選○左議政金履素曰臣於今日召試不得已承牌而至於考試在臣便成鐵限矣予曰翰試則有監事然後可以爲之卿之所辭過矣與文衡相議爲之可也予謂守禦使李文源曰卿子今番唱第念及先卿尤庸曠感御樂導前亦出於賁餙之擧而昨日旣參翰圈今日又當爲待敎矣館閣之一時竝叨得無太過乎卿若欲不爲則方令勿赴翰試矣文源曰今番臣家恩榮已是罕有之事若於一日之內兼叨館閣則戒懼之心當復如何今此聖敎實出玉成不勝感祝矣予曰守使之奏可謂戒滿而惜福誠得之矣仍命其子李存秀勿赴翰試使之陞殿仍察注書御將李敬懋曰北漢城役今年內完築事已有筵稟定奪而華城城役相値匠手無以分排請姑待華城畢役後爲之予曰總使亦陳所見總戎使鄭民始曰臣於頃日因公往見則城堞多有頹圯處趁今修改恐不可已當初旣以五年一次修改爲定式矣若過今年則頹圯之倍前勢所必然役處旣非浩大匠手亦無多入之擧矣予曰令廟堂稟處予命試官書翰試題懸題後敎曰此題卽吳泰曾先祖之詩若不善做必有忝厥之歎承旨以此意出傳仍命應試人皆自書予曰再昨洪檍家重牢宴重臣李敏輔往參云回婚禮亦有先生誠稀貴矣命守令進前予謂沔川郡守洪大應曰以惠養之意特爲差遣須盡心爲之也鎭川縣監李鍾淑奏七事之際有所落漏承旨洪仁洁請推予曰勿推可也命待敎望入之落點予謂文源曰卿子今爲閣臣卿當一邊悚惕一邊欣喜民始曰唱第三日之內以金鑞兩牌前導於戴花之遊自設閣以來所未有之事予曰待敎例兼弘文正字祖孫之幷叨此職壯矣予謂文源曰卿之筮仕在何年文源曰特蒙先朝異渥以大臣子調用二十四爲之矣予曰金近淳暫見於唱第日尙未詳見仍命入侍敎履素曰可謂卿家瑞物予曰大提學四父子俱立朝壯矣如卿家者朝廷亦有之乎良洁曰臣家兄弟父子之一時立朝不勝凛惕矣四父子立朝宋銓家亦然矣予曰綾恩君及兵判與具得魯三代立朝亦稀有之事予曰今番抄啓李存秀徐俊輔皆以經學爲之修已治人之方不外乎經傳我朝名宰相皆莫不本之於經學矣民始曰今此聖敎出於作成之盛意渠輩受用將不可勝言矣予曰尹行任文才誠難得而以其早汨科臼讀書不多之故行用文字或有不知出處而用之南公轍文才雖不及尹行任而以有家庭之學故識見間有差勝處矣李晩秀文路醇正以予所見年輩儕流中當爲第一矣予曰明淸文集嚴禁然後士子可識文路八大家謂之古調而不讀是豈成說乎民始曰明淸文集亦有可觀者而近來士子輩必取其中傾仄奇詭處誠駭然矣予曰近來筆體亦如此矣予又曰守使先卿通明殿所奏不可但以樹立言今其孫如此報應之理誠如執契矣
정조 18년 · 강
命尙州太一萬石安東粟八千石南海麰二千石依道狀作租
정조 18년 · 목
左議政金履素啓言卽見慶尙監司趙鎭宅狀啓則以爲尙州太還爲三萬三千二百餘石每當捧糴之時民有難辦之患安東粟還多至一萬五千五百餘石租還不過二千九百石民間種糧公家需用粟則太有裕而租則恒不足南海麰麥素非宜土而麰還多至四千三百餘石及其捧糴每致繹騷尙州太一萬石安東粟八千石南海麰二千石幷許作租事請令廟堂稟旨分付矣三邑還穀或爲偏多或非宜土則不可不徒便還作請依狀請施行徒之
정조 18년 · 강
命釜倉運監崔致寬李命天前通使金武祥嚴刑定配
정조 18년 · 목
左議政金履素啓言頃因接慰官尹悌東別單釜倉運監李命天等潛運銅鐵私斫封山之罪令道臣分輕重勘治後狀聞之意覆啓行會矣卽見慶尙監司趙鎭宅啓本則枚擧各人等招辭以爲潛斫換貿雖得眞贓銅鐵私貿終無端緖而運監崔致寬本以奸猾之類慣於私貿之術諸招如一渠供莫掩論其所犯實爲罪首前通使金武祥卽致寬使喚之人符同犯禁渠旣自服兩漢之依律嚴勘在所不已運監李命天販銅斫木俱無苗脈和應指使亦沒摸捉渠之發明雖不足取信而兩囚之招元無同惡相濟之跡而接慰官別單以命天爲首則有不可擅斷幷爲牢囚以待處分爲辭矣崔致寬金武祥等潛斫封山換貿倭物渠已自服可謂兩罪俱發令道臣各別嚴刑後遠地定配以爲懲後之地至於李命天則雖云無和應之跡而當初接慰官之臚列旣詳則其在嚴邊政之道不可以渠之發明取信而曲爲之寬恕亦爲刑配懲礪之意分付道臣何如徒之
정조 18년 · 강
命南漢春都試待秋合設
정조 18년 · 목
守禦使李文源啓言南漢春都試若値農務方殷之時則待秋合設已有其例請今春都試亦爲待秋合設從之
정조 18년 · 강
命方物白綿紙貢價除置數千卷其代依例劃給
정조 18년 · 목
戶曹判書沈頤之啓言方物白綿紙若準恒留八起之數則惠廳更不給貢價雖有從前定式元貢價之依近例上下亦有前惠堂徐有隣筵稟定奪矣見今遺在爲一萬四千餘卷故惠廳謂以已準恒留今年應下貢價不爲上下者不是異事而就其中除出冬至方物及本曹諸般應下則恒留之數每患未充且不給元貢價則貢人之失業亦不可不念今年元定貢價依例上下恐合事宜敎以依前以判下擧行除置數千卷其代依例上下
정조 18년 · 강
命北漢城役退行便否令廟堂問于華城留守參量稟處
정조 18년 · 목
御營大將李敬懋訓鍊大將徐有大禁衛大將李漢豊等啓言北漢城役癸丑春未及畢築處今年內完築事伊時至有筵稟定奪而目下華城城役相値不但事勢之互相掣礙各樣匠手將無以分排赴役請北漢城役姑待華城完役後擧行敎以令廟堂問于華城留守參量稟處敬懋曰弘化門外百官祗迎處排石補莎事命下而役處浩大在前此等之役三營例皆合力擧行今亦依此爲之乎從之又啓言御營上番鄕軍每哨量減以後東營集春營入直名數未經筵稟不敢擅減竝哨補番而軍兵事勢亦涉掣礙何以爲之乎敎以量宜爲之
정조 18년 · 강
命兵曹鐵箭遠射人令別將出意見各番禁軍中定幾窠元定遠射取才外各別勸獎
정조 18년 · 목
知訓鍊李敬懋啓言鐵箭遠射人量給料窠勸課成就之方訓院堂上與兵曹判書相議擧行有命矣各營門元無相當窠別爲設料亦甚難便三營門所稱本廳及別騎衛等原料中請除出各一窠許赴激勸從之敎以兵曹則今別將別出意見各番禁軍中定幾窠元定遠射取才外各別勸奬以其形止今兵判草記禁軍本有遠射之規況別有定式之後乎如是而其所成就不及關西當該別將當嚴勘矣武士之六兩如儒士之策文其欲懋實莫如六兩卿等亦爲着意勸課
정조 18년 · 강
推木川縣監尹欽烈
정조 18년 · 목
七事誦對之際間有遺漏承旨請推也
정조 18년 · 강
推大司憲李祖承旋命遞差
정조 18년 · 강
推執義尹序東司諫崔獻重掌令徐有鍊柳頤玄持平洪受浩獻納張至顯正言洪秉臣仍命遞差
정조 18년 · 목
序東等啓言臣等於都憲引避之際誤認以合辭之陳達矇然起伏至伏承問備之命請命遞斥敎以不待都憲之承批往先避嫌以此以彼做錯非細依啓
정조 18년 · 강
內閣待敎圈點取二人提學鄭民始檢校直提學徐有防徐鼎修檢校直閣鄭大容南公轍進
정조 18년 · 목
四點吳泰曾李存秀
정조 18년 · 목
以姜儐爲持平李存秀爲奎章閣待敎弘文館正字
정조 18년 · 목
明日動駕侍臣當備員而奭祚在外也
정조 18년 · 강
大司諫李喆模啓辭賜批
정조 18년 · 목
喆模啓言金鍾秀之罪聖明已洞燭聲討方峻發臣更無張皇仰達之辭而臺啓雖已蒙允金吾草記累日未下法府不得擧行三司不得繼發群情之訝惑抑菀轉以益深伏願亟降處分俾開懲討之論焉敎以非欲靳允以其非時金吾草記徒近當下批矣
정조 18년 · 강
罷大司諫李喆模職
정조 18년 · 목
敎曰喆模之傳啓也只言鍾秀之罪聖明已洞燭云者其說甚糢糊極爲駭然諫長罷職
정조 18년 · 목
以申光履爲大司諫李秉喆爲執義申大尹爲司諫李日運李貞運爲掌令姜克成爲持平魚錫齡爲獻納沈鏗李羽逵新通也李瑞朝崔時淳爲正言
정조 18년 · 강
命翰圈人朴宗京更試前勿圈朴鍾淳典藉窠擬入
정조 18년 · 목
因宗京召試試劵敎曰限後未成篇何也已書諸句頗不草率雖由於戰藝之際苦索太過而然讓頭於新進者幾年講製之效果安在哉分付藝文館更試前勿圈○因鍾淳召試試劵敎曰雖不及魁作也亦實才此家之人出身於科目者此一人且甚久淹待典藉窠擬入以此試劵示銓堂
정조 18년 · 강
以吳泰曾爲檢閱單付也
정조 18년 · 강
推兵曹參議徐美修仍命韓晩裕軍銜勿施
정조 18년 · 목
政院啓言前承旨韓晩裕未及終制而吏曹送西兵曹付軍銜至於入啓請當該兵曹堂上推考原單子勿施允之
정조 18년 · 강
命弘文正字李存秀牌招入直
정조 18년 · 목
敎曰念舊一念亦及此等處內閣待敎之首先點下此家之人於此榜三日之內者意有在焉豈足謂厚報故大臣乎況例授館銜卽乃祖所歷也閣職則有牙牌花押雖不敢違牌以私義之難於晏然渠於肅拜後直爲出去云宜令先入乃祖之番次弘文正字李存秀令政院卽爲牌招入直玉堂使之追省記
정조 18년 · 강
命以十五日致祭于錦城都尉仍命武科出身朴宗顯訓鍊主薄擬入
정조 18년 · 목
敎曰是誰之子求之典型貴賤何間旣有唱榜後除授之承傳武科出身朴宗顯訓鍊主薄加設今日政擬入待窠陞實錦城都尉祠宇遣官致祭祭文當製下十五日致祭事分付
정조 18년 · 강
命檢閱吳泰曾署經後出仕
정조 18년 · 목
政院啓請泰曾署前出仕敎以何必草率爲之兩司諸臺牌招依例署經後使之行公
정조 18년 · 강
命故重臣鄭述祚家明日遣禮官致祭
정조 18년 · 강
命嶺南槐雜木勿爲載納事三懸鈴行會
정조 18년 · 목
備邊司啓言華城門樓所用槐雜木雖非嶺南分定足可爲之與否關問于留守處矣水原留守趙心泰所報以爲嶺南舡運旣多掣礙則雖無此材以湖南所已斫許載兵舡者足可排用於最緊層樓及將臺云矣當初分定數旣不多湖南斫運可以運用則嶺南不必載來卽爲停止之意請分付道臣及統制使允之敎以三懸鈴行會
정조 18년 · 강
遞正言崔時淳李瑞朝以李肇源李相璜代之前望也
정조 18년 · 목
翰林署經有命而時淳等在外也
정조 18년 · 강
遞弘文正字李存秀
정조 18년 · 목
敎曰新式之初欲示館閣之輕重飭令行公而今旣承牌且巳省記本兼職務相妨待敎李存秀館職許遞
정조 18년 · 강
命大臣閣臣之未經提學而檢校者以檢校提學啓下
정조 18년 · 목
因守宮檢校直提學金憙單付單子有是命
정조 18년 · 강
命典籍孔胤恒雖除他職隨品仍帶
정조 18년 · 목
吏曹判書金思穆啓言兵曹佐郞孔胤恒旣有還付典籍之命兵郞今將差代而此後則雖除他職依下敎似當隨品仍帶從之
정조 18년 · 강
詣毓祥宮展拜次詣延祜宮宣禧宮展拜仍登洗心臺宣飯于諸臣
정조 18년 · 목
具翼善冠袞龍袍乘輿出協陽門降輿乘輦出敦化門至鍾街武科出身多有插花祗迎者予謂承旨李益運曰旣過三日則出身之着新恩服色有違法典分付訓鍊院掌務官使之退去可也敎曰毓祥宮展拜後次詣奉安閣展拜次詣延祜宮宣禧宮展拜今番則百官皆令行禮事分付詣毓祥宮門外降輦乘輿詣齋室門外降輿詣版位行禮仍詣奉安閣展奉奉審由挾門詣延祜宮行禮訖乘輿詣宣禧宮行奠酌禮入齋室改具便服登洗心臺謂別雲劍李敏輔曰年前展拜時與卿等登此臺此後歲以爲常今日之事卿當管之又謂曰往年隨駕諸臣多有高年到今亦皆無旁甚爲奇幸命設小布令諸臣能射者射之一提學鄭民始原任直閣尹行任各二中壯勇使金持默檢校直閣徐榮輔承旨李勉兢李益運各一中射訖還御宮園煮花餻分饋諸臣拈同字韻七言絕句命諸臣賡進仍謂諸臣曰年前來此詩令以茗熟爲限今亦以此爲令可也敏輔先爲製進予曰老人首先製進而倉卒之間所作甚佳可喜乘輿出宮門命都承旨洪明浩奉審于彰義宮至彰義宮門前降輦乘輦至鍾街領議政洪樂性領府事蔡濟恭祗迎予曰大臣朝亦祗迎而未及知之矣仍命假注書具得魯傳諭于領議政兼春秋金良倜傳諭于領府事問其近日凡節之何如入敦化門由協陽門還內
정조 18년 · 강
命司僕正尹羽烈拿處
정조 18년 · 목
彰義宮前下輦所未及待令也
정조 18년 · 강
仍任前萬戶洪樂游所帶本職及外史春秋兼銜
정조 18년 · 목
承旨洪仁浩啓言翰林完圈之後曾經翰林之被削蒙敍例爲仍任見職矣前萬戶洪樂游旣已敍用所帶本職及外史春秋兼銜何以爲之乎敎以竝仍任仍令該曹口傳下批
정조 18년 · 강
命兵曹佐郞申龜朝金近淳徐有聞改差以新榜中未經郞署人口傳差出
정조 18년 · 강
遣承旨詣太廟景慕宮奉審摘奸
정조 18년 · 강
遞承旨李義弼尹長烈以李家煥南公轍代之前望也
정조 18년 · 강
命濟州牧場無害放馬處略許耕墾以其稅穀爲各屯失馬代立之價
정조 18년 · 목
備邊司啓言卽見濟州牧使沈樂洙狀啓則以爲場內禁耕設法甚嚴十所場之屯馬如雲吃草飮水蹄齧馳逐無所防礙任其自在肥蕃又勝於飼養而中年以來農民以其糞踏之利於種穀間間耕播圍置木石以防害穀故自官禁斷犯耕現發則從重徵穀以資監官之料乙未以後如法徵稅每年稅入通計十屯恰爲七八百石以此屬之官用而農民無田耕墾者已成恒業今若猝令嚴禁恐爲行不得之事所謂場稅穀竝給於各屯以資失馬代立之價優其給料專責牧馬羸縮亦令各其官檢察有妨於放馬處一切禁耕無所妨害之地竝與舊廢牧場略許耕墾則窮民耕業不至見失場馬牧養庶幾有益請令廟堂稟處矣牧場犯耕法禁至嚴則初不禁斷已極駭然徵稅官用尤不成說所當使之禁耕還牧而雖曰謬例行之已久猝令嚴禁恐爲行不得云者誠如御史狀啓其所論列允合兩便之道依狀請施行而更定界限嚴立節目使之報本司以爲永久遵行之地事分付何如允之
정조 18년 · 강
命濟州判官間以侍從通融差遣大靜施義兩邑守令亦以有地處將來者時或擇差
정조 18년 · 목
備邊司啓言卽見濟州牧使沈樂洙疏本則以爲耽羅一島爲湖南藩蔽而邇來徵斂之間名目漸繁民視官長常無愛畏之心陰雨之備一置忘域此皆不擇吏之弊也臣意濟州牧擇遣武臣之以地望稱者兩邑亦用有前程之年少武弁懷民詰戎之方庶幾得矣該牧判官擇送侍從之臣營邑互有䫃忌亦遵體統則宜有實效爲辭矣濟州一島遠在海外官不擇人民偏受害凡厥字牧之任尤宜愼簡而該牧之文武交差自有法意今不必專以武臣差遣且判官之得人與否亦不在於侍從官制有難隨時變通該牧則係是廟剡至於判官及兩邑守令此後勿拘顏私各別另擇事請嚴飭銓曹敎以牧使則廟剡其所擇差豈待更勉而判官間以侍從通融差遣無所不可兩邑守令有地處將來者時或擇差亦可提飭銓曹俾有實效今番回啓一竝後錄謄關下送繡衣處俾知用其言
정조 18년 · 강
大司諫申光履執義李秉喆司諫申大尹掌令李日運李貞運持平姜儐姜克成獻納魚錫齡等聯箚賜批仍命遞差
정조 18년 · 목
箚略曰罪人金鍾秀情節叵測罪惡彰著決不可一刻容貸而特以律名之自有次序王章尙此未擧輿憤久而益切島啓蒙允今幾日矣而只緣傳旨之未下王府不得擧行三司不得繼發應行之典憲由是而隳壞嚴討之義理由是而湮晦一日二日漸致稽緩揆以王綱寧有是哉向來臺臣齊籲之擧實出急於懲討之義而惟殿下不惟不賜允可乃反以督促等嚴敎盛加摧折遂使三司諸臣更不得相繼致討聽聞之駭惑公議之沸激當如何哉伏願亟降島置傳旨使王府趁卽擧行使三司連爲繼發快施應行之律焉批以焉敢如是催督乎卿等遞差
정조 18년 · 강
飭諸道遺棄兒搜訪漸不如前
정조 18년 · 목
平安監司李秉模以道內各邑遺棄兒去月朔姑無新加得事馳啓敎以諸道列邑擧行漸不如前令該廳更加嚴飭
정조 18년 · 강
以李亨謙爲宣傳官口傳仕初也
정조 18년 · 강
承旨洪仁浩乞護父病陳疏往出賜例批
정조 18년 · 강
安置遠竄罪人金鍾秀于南海縣絕島
정조 18년 · 강
副校理李景溟副修撰尹悌東李翊模聯箚賜批仍命重推又推承旨李勉兢
정조 18년 · 목
箚略曰臣等卽接小報遠竄罪人金鍾秀安置草記雖幸啓下而繼伏見兩司聯箚批旨下者責之以催督加之以譴遞臣等相䫃愕貽竊以爲過矣噫賊臣干紀肆然投匭忍於不忍無所不至此何等罪惡此何等變怪則今日懲討之擧非獨兩司諸臣之爲然抑亦大夫國人之所同誠使國有關和三尺之法宜不竣乎終日而奈之何一日二日兪音尙靳群情之抑菀輿憤之轉激爲如何哉然則職在言責者沫血飮泣固也抗箚力請固也謂之催督臣未知其可也嗚呼今日所少者慷慨聲討之風耳當筵而囁嚅噤默而不發者滔滔皆是則若此諸臣宜扶不宜抑也而殿下乃反譴責之推折之曾不料聖明之世有此過中之擧也矧今島置之啓旣下加律之請是急節次擧行不容少緩而臺臣往遞齊籲無路公議之沸菀國體之損傷非細故也伏願亟寢臺臣遞差之命以光聖德以嚴懲討焉批以日前諫長固有罪矣今日諸臺亦甚非矣豈可曰扶抑相混也不允爾等新入館職未諳規例勢雖似然名以堂箚則月日之上書大年號大是違格爾等從重推考當該捧納承旨亦爲從重推考
정조 18년 · 목
因囚單敎以附過放送
정조 18년 · 강
命兵曹佐郞金孝秀申在和改差
정조 18년 · 목
因兵曹監軍望單子敎以金孝秀改差口傳差代申在和亦當下鄕改差差代
정조 18년 · 강
御內苑賞花釣魚領議政洪樂性領府事蔡濟恭判府事金憙一提學鄭民始檢校直提學徐有防徐鼎修檢校直閣鄭大容原任直閣尹行任檢校直閣徐榮輔南公轍待敎李存秀左承旨李家煥右承旨李勉兢右副承旨李益運檢閱吳泰曾注書鄭文始假注書具得魯柳遠鳴藥房提調鄭昌順守禦使李文源壯勇大將金持默樂性子副司直義榮典薄大榮幼學世榮孫幼學奭周憙子幼學在新在善民始子幼學性愚姪監役致愚幼學最愚有防子前假注書俊輔進士任輔鼎修姪幼學有民徒姪別兼春秋有聞進士有聲榮輔弟幼學耕輔公轍徒姪幼學星耇存秀兄幼學在秀弟幼學友秀奎秀原任直提學李秉模子進士魯益原任直閣徐龍輔弟敎官應輔幼學鳳輔原任直閣鄭東俊叔刑曹參議致淳原任直閣金祖淳從兄進士明淳原任待敎沈象奎弟進士應奎幼學承奎故提學李福源姪監役田秀故提學李性源姪副司果潞秀故提學趙璥子敎官鎭球故直提學鄭志儉子幼學東晏
정조 18년 · 목
予御芙蓉亭閣臣等以大奉審齊會於永肅門內命入侍謂承旨南公轍曰今日日氣晴暄政宜遊賞每年此會閣臣子弟有隨參之例今日亦令入來諸臣以次進前予曰蔡領府金判府俱以原任提學因內閣事皆已入來領議政旣參前年之會且有今春之約方在藥院三大臣處遣史官與之偕入遠鳴出傅與領議政洪樂性領府事蔡濟恭判府事金憙偕入進伏樂性等問候訖予曰禁林春事方爛今日之遊欲與卿等共之且踐領相宿約樂性等曰今年卽千載一有之慶會協氣旁流八域同歡此日此筵亦賁餙升平之盛擧也臣等幸値斯會得與諸臣致身於深嚴淸切之地恩寵曠絕竊不勝榮幸予曰上苑花事尤佳仍與卿等同賞玉流泉水石好矣卿等似難行步從便先詣可也樂性濟恭憙等承命退先詣籠山亭予乘輿出宜春門敎勉兢曰大臣雖先詣若於中路逢着則必多難便輦路以凌虛亭作路好矣至逍遙亭少駐予敎有聞曰朝官儒生之初入此中者汝其指路使之遍覽諸勝敎得魯曰大臣如已來到使之入侍得魯承命出傳偕入進伏予曰此亭殊佳卿等姑爲留坐諸臣則列坐於流觴曲水可也予詣淸漪亭少憩仍詣籠山亭命諸臣入侍予曰上苑亭榭卽列聖朝所經始也間多頹圯處予以冒構冒堂之意雖一一葺理修其丹艧而亦皆仍舊貫遵古制曾無一椽一尾之增加於古者卿等可以知予心矣予又曰此間不可無詩適成一篇以示卿等卿等其共和之仍命行任榮輔公轍存秀家煥勉兢耕輔任輔等各書御詩一本領示諸臣及儒生等御詩曰此筵元氣會今日一家春花木重重合池塘灎灧新諸君皆地密微醉亦天眞小棹齊乘興宮林待月輪予謂濟恭曰卿其讀之濟參奉讀訖濟恭曰宸藻炳烺昭回日星臣不勝欽仰予謂行任曰諸臣儒生以次授簡俾各隨製書納諸臣以次製進予曰今日風恬日暄得與耆耇大臣同樂於此可謂勝事卿等當此花辰或於外間遊賞否樂性曰臣則有淸潭勝景而一未得往見居常恨歎予曰卿有狎鷗名亭較淸潭稍近何不以時往見耶樂性曰一日之內勢難往返無端留宿亦涉不敢亦不得爲之矣予曰此後則從便來往可也濟恭曰臣亦有江亭而不得任意出往每欲一陳而未果矣予曰卿亦一體往來也予又曰兩大臣子若孫皆入參而領府之子弘遠有故未參是可欠也明春弘遠當以直閣入參卿其率來也命承史諸臣儒生以次列坐煎餻賜饌仍宣法醞予謂行任益運曰一首詩一壺酒今筵之不可▣者爾等監飮俾無一人不飮可也又命陪從軍校內閣政院吏隸政府樞府錄事皆令饋饌予曰當於暎花堂射帿大臣以下先詣也予乘輿由石渠門卽大次命樂性等射九帿一巡洪樂性熊魚魚魚各一中蔡濟恭熊一中金憙熊一中鄭昌順虎魚各一中鄭民始雉魚熊態各一中李文源雉熊各一中金持默魚熊各一中徐有防熊熊鹿鹿各一中徐鼎修魚一中洪義榮熊一中鄭大容猿熊各一中李勉兢熊熊鹿鹿各一中尹行任猿鹿熊鹿虎各一中李益運熊魚鴈兔各一中徐榮輔熊一中南公轍魚一中徐有聞熊一中鄭文始魚熊各一中李存秀熊一中鄭致淳鹿熊熊熊各一中徐俊輔鹿一中洪大榮猿一中李田秀熊熊各一中鄭致愚鹿兔各一中李家煥吳泰曾具得魯柳遠鳴李潞秀趙鎭球徐應輔俱不又命昌順等射貫革一巡鄭昌順鄭致淳各邊一中金持默貫一中鄭民始徐有防李勉兢尹行任李益運徐榮輔南公轍俱不予曰兩大臣俱是耆耋之年射帿得中亦此稀貴之事爲之欣幸予曰領府撰進詩跋左承旨撰進射記可也予曰旣賞花矣又射帿矣釣魚泛舟不亦可乎仍由宜春門還御芙蓉亭命諸臣環坐池邊各垂釣竿大臣重臣坐亭之左閣臣坐亭之右承史在池西閣臣子弟在池東命得魚者隨卽放生使史官一一記之御釣獲五魚李益運徐有聞徐耕輔李友秀各得二魚徐鼎修李家煥李勉兢徐榮輔鄭致淳洪大榮具得魯鄭性愚南星耇沈應奎李田秀徐有民各得一魚仍命捲釣宣飯訖予謂樂性等曰旣有宮林待月輪之句卜夜雖好老人筯力似難侵夜卿等先退可也濟恭曰臣等獲陪盛讌旣醉且飽滿心欣幸今將筵退不覺步步回首矣樂性濟恭憙等以次先退予曰今夜弛禁事分付巡邏營門予又曰諸臣儒生中欲爲船遊者皆許乘舟文源有防家煥勉兢益運文始存秀泰曾俊輔遠鳴在新任輔在善在秀友秀有聲承奎有民乘舟予曰古則太液舟上紅縀爲幔近用茅亭可見不及古之一端惟放舟時吹玉笛差可意矣行舟宜有笛聲使玉笛一雙載船待笛動放船可也湖堂賜暇船遊舊有內賜紅錦帳幕令雖年久而傳掌於文衡家云諸臣中有見之者乎文源曰臣未之見而內賜錦帳之至今相傳可見古昔盛事其寵渥光華豈特與傳心石硯比也仍命給絲竹酒肴環島沼洄予曰月色雖好亦宜有燈燭以紅靑紗籠二雙懸於船頭又以紅紗籠三十對列立於池邊予曰樓上諸臣與船中諸臣互相酬答可也行任曰船中有酒否文源曰樽中酒已空而不敢請矣予曰一壺酒一榼▣載於小艇使之傳致榮輔曰船中雖佳不如天上下土塵凡試者上界群仙勉兢曰春水船如天上坐是亦天上也文源曰橋上人行樓上坐相者俱是盡啚中此日仙分豈有彼我之別乎民始曰錦帆得意何時下岸文源曰雖鍾動天曙此樂未央而且待歌曲之闋矣予曰諸臣酬酢好矣文源曰船中多詩人此間亦不可無吟矣予曰以遊字或樓字爲韻各賦絕句以進樓上岸上人亦皆和之命行任書御詩詩曰心臺花會又玆樓爲是今春可樂遊此夜君臣同祝意萬年枝上月長留諸臣以此製進予曰樓上舡中岸上作各成一軸好矣少頃予乘輿出宜春門由靑陽門延生門還內御迎春軒命諸臣率子弟隨入元子以扇香彩帶頒給
정조 18년 · 강
論回還冬至正使黃仁點
정조 18년 · 목
仁點以十九日間復命事馳啓敎以卿之反面漸近殊庸欣喜止宿高陽廿日復命事回諭
정조 18년 · 강
命嶺南關北還穀加分及安邊等邑耳麥二萬石準折米換作事竝依道啓施行
정조 18년 · 목
備邊司啓言卽見慶尙監司趙鎭宅狀啓則以爲當此方農之時種糧之資專靠於還上而計戶量穀間多難繼之處年例應加分外參量許題使之從略排分事請分廟堂稟旨分付矣應加分外隨其陳聞又許加分便成前例請依狀請許施而畢分後據實數登聞事分付允之又啓言卽見咸鏡監司金華鎭狀啓則以爲春後種糧專靠還穀而本道穀薄自來不敷以今當分條無以分給元還餉與交濟久置留庫中特許加分自安邊至端川各邑還穀中耳麥最多合爲九萬餘石就其中穀非宜土民尤受弊之邑今年分給條中耳麥限二萬石特許準折米換作事請令廟堂稟處矣見今春耕方張還穀不敫則留庫中量宜加分係是前例依狀請施行而酌略分排後據實數登聞事分付安邊等邑耳麥之石數夥多久爲民弊不可無闊狹之道一體許施何如允之
정조 18년 · 강
遞承旨李家煥以尹致性代之前望也
정조 18년 · 목
家煥有實病無以供劇也
정조 18년 · 강
遞騎郞柳之羽等以新榜差出李奭祚佐貳擬入
정조 18년 · 목
因兵曹佐郞柳之羽病親呈辭敎以與佐郞崔光泰權晙改差今日政新榜中差出新榜李奭祚之光除侍從以其文識之見知也八十老人之事有不可遲待其上來行公今日政佐貳見窠擬入事分付
정조 18년 · 강
遞左尹柳焵右尹權恢
정조 18년 · 강
推考武臣堂上祿試射試官擬入堂上及捧納承旨
정조 18년 · 강
命水原出身趙▣宣傳官武兼中擬入前郞廳尹潑收用之方問于總理大臣
정조 18년 · 목
水原留守趙心泰以浮石與城基移塜人姓名馳啓敎以一念本府豈能窹寐少弛乎鑿斯之勞城彼之役尤所耿耿憧憧者雖於一工一民之弊痼猶且軫念不置況如許之事之爲當者私情之切苦者乎屢勤下敎守臣避嫌太過今始登聞拘於姓同之親使爲所重推及之恩典一爲一否以致斑駁可乎出身趙▣令該曹宣傳官武兼中今日政擬入前郞廳尹潑收用之方令兵判問於總理大臣草記此後如此之類守臣之不卽登聞者大臣察飭事傳之○兵曹啓言問于總理使蔡濟恭處則以爲尹潑旣無前銜則其所收用當如閑良或士人之例令各營門光付將校後自該曹待窠收用邊將不然則能麼兒郞廳之類待窠調用亦無不可云矣敎以依大臣言爲之
정조 18년 · 목
以徐美修爲大司諫柳雲羽爲執義尹羽烈爲司諫洪克浩趙鎭井爲掌令尹益烈申龜朝爲持平沈鏗爲獻納具文行爲正言尹光普爲校理高宅謙爲副校理李相璜爲修撰李奭祚爲工曹參議徐有臣爲右尹安鼎大爲左尹李彥藎爲同敦寧趙琇爲部將初仕也與武兼尹致章相換梁道廈沈塎朴齊泌安載垕柳泌尹珪李思咸李彥光金世樺林聖采姜再光金述賢卓圭齊朴震起金得緖金養淳爲同知金得衡林得憲申暾元益采權愉嚴得寬李命洽尹光朝任會昌金致績爲僉知竝老職也
정조 18년 · 강
遞大司憲李祖承及不待牌入來諸臺大司諫徐美修司諫尹羽烈執義柳雲羽掌令洪克浩持平申龜朝尹益烈
정조 18년 · 목
大司憲李祖承正言李肇源避嬚啓言臣等聲討義重加律是急相率詣臺舊啓則業已傳之新啓則過半傳之此際承宣以有傳敎忽地起立徑先入去使莫重之啓紙委諸空廳前所未有貽羞臺閣請遞臣職敎以苟欲聲討則都憲置處何至待牌詣臺乎旣詣臺而逃遁無路則只當與就職牌承召之都憲傳啓矣忽使新除諸臺之請牌無發落者相率入來以致責敎之荐下由前而玩愒太過由後而顚錯莫甚今日之罪正言爲首然不可以此輕遞以益其生疏之習爾則勿辭亦勿退待俾有久任鍊務之效若非都憲就職之遲遲豈有諸臺詣臺之忙忙乎屢叨蔑能若此卿則與不待牌諸臺爲先遞差
정조 18년 · 강
命乶下前僉使趙學枋美錢前僉使崔在賢加資
정조 18년 · 목
兵曹啓言觀此北兵使崔景岳狀啓則乶下前僉使趙學枋美錢前僉使崔在賢軍器公廨修改後成册牒報發遣軍官摘奸則果如所報以其殘鎭辦物力完役誠甚可嘉宜有褒賞之典令該曹考例稟處爲言矣其所修擧係是職分內事軍器滿千數監造公廨滿百間監董論賞卽是已行之例而今此兩鎭修繕數皆不敷請竝置之敎以兩鎭將皆殘鎭也如是修補可知其殫竭何論千數百間之準式與否竝施以加資之典
정조 18년 · 강
大提學洪良造疏請致仕賜批不允
정조 18년 · 목
疏略曰臣本素門孤植薄材凡品遭逢先大王盛際濫廁宰列冥行迷塗自取顚沛伏蒙我聖上特達之知拔之坑窞華貫膴仕幾乎徧歷加以臣弟繼登珥金臣弟之子又玷簪筆不意今者癡兒又竊科名一門四人竝揚明廷環顧同朝殆尠倫比怵然驚懍罔知攸屆惟有一事可尋全保之路夫人臣立朝厥有大防七十致事著爲常經臣於昨歲始滿七旬宜卽乞休而便訣明時昔人所歎遲徊囁嚅耿耿如結乃今門戶轉益盈滿乘盛不返道家深忌知進不退大易炯戒伏乞將臣三館金吾之任亟行鐫免仍許乞身之請特施賜骸之恩則君臣之間旣得進禮退義之美朝廷之上庶彰樹風礪耻之化臣亦得優游晚景瞻依輦轂時奉朝請以效不報之報則終始生成之澤隕結是期批以年雖屆於懸車力猶足以聽漏所請不允勿辭行公
정조 18년 · 강
待敎李存秀上疏辭職賜批
정조 18년 · 목
疏略曰臣今年甫弱冠顓蒙稚騃平日家居不離童習出身事君豈或彷彿而夢外一第有隕自天追念先故恩侑繼降唱名數日眷私益隆頭方戴花身已登瀛內閣之命南床之選荐疊於筵席昵陪之際臣於是若驚若喜如醉如癡遂不得不拜稽丹▣祗肅恩命仙樂先之金牌導之臣雖無知若臣見叨之爲極峻至淸則自在髫齔艷聞歆稱不啻若天上人夫孰料以身當之也至於館職之旋召旋遞曲賜體諒尤是異渥何能以拙澁之語道得聖眷之萬一也陪鑾駕而就豹直漫無省識任從寮寀臣雖童心安得不怵然惶駭聖上之於臣家天地父母豈忍以如臣童子備此千萬不近似之官使之招身災墜家聲也耶伏乞亟命鐫削臣內閣待敎之職仍賜五六年恩暇待臣年紀之稍多知識之稍長復廁任使之末則實終始生成之至恩大惠也批以寵渥之若偏爾家爾家有文簡也示意而已豈云償博爾其勿辭察職
정조 18년 · 강
命密陽沙工李龍三等二十八人一體加資
정조 18년 · 목
慶尙監司趙鎭宅狀啓以爲密陽崔致麟上言內壬子五月十七日無前大水一村男女扶老携幼陞屋上樹自分必死大丘船主金豊年密陽沙工李龍三兩人挺入大洋達宵往來捄活近百戶生靈無一渰死其六月十六日大水又浸將死之禍甚於前日兩人又爲來救伏乞褒此兩人云云詳査論報之意知委密陽府矣府使趙觀鎭牒呈以爲沿浦九里之千餘戶民命果被沈沒之患而幸賴上下浦口船隻之來救無一渰死各船沙格非但金豊年李龍三而已合爲二十八人而因該面民訴前府使李最源別加探問則二十八人之合力救濟果無彼此爲報而許多狀聞終涉屑越沙格等饋以酒肉更問其濟活之數則白奉世白重益全天祿濟活爲百餘人張日發河海澄濟活爲百餘人鄭命三濟活爲七十餘人白詳天濟活爲八十餘人李逸福濟活爲五十餘人至於金豊年李龍三非渠自辦因林光茂之指揮合力所拯爲一百七十五名再次往救云云無憑信之事所謂崔致麟本以無定居之人不知去處今因京關始知上言云其上言中只擧金李又不言林光茂指導之功者未知緣何委折該府使之難於取舍前道臣之靳於褒啓旣出審愼之慮則不可以一人干恩之言單擧金豊年李龍三俾莫重賞典或行或否兹敢據實馳啓敎以拯活之數旣如彼夥然則何拘多少乎空名帖加百張千張猶且爲民許施況此乎竝施帖加之典事分付兵曹
정조 18년 · 강
賜妙香山西山大師休靜祠號曰酬忠仍命致祭及量給祭田竝依表忠祠例擧行
정조 18년 · 목
平安監司李秉模狀啓以爲寧邊妙香山卽西山大師休靜涅槃之所故相臣李廷龜撰事蹟碑臣祖文靖公植亦嘗序其遺集天將諸公名帖俱在寺中前道臣洪良浩刻石傳之竊念休靜衛國之功婦孺皆誦而朝家表奬之典亦云至矣今其遺像在內院春秋齋供不繼前道臣洪良浩以寺僧差出道內都僧統令各寺輸送米升以助齋供之需臣於昨秋巡到時諸僧請報禮曹得都僧統印信董飭諸寺擬引湖南例一欲登聞而嚴畏未敢近者僧輩欲建數架屋子移設遺像兹敢馳啓賜額及官給祭需一款令該曹稟處其徒松雲師惟政同時奮義繼又遠涉日本其像同在內院一體施行不至濫屑都僧統印信一顆亦爲造給尤爲增重山門之道請竝稟處禮曹啓言休靜糾合義旅協助天兵聖祖褒嘉之敎逾於華袞惟政之同時奮義亦其傳鉢道臣所請誠有意見第念年前海南表忠祠之新建寔出於記功奬忠之盛念則事近疊設恐或未安賜額一款今姑置之此等激勸之政不必使西土遜於南中雖非賜額仍舊址別設一屋奉其師弟之像春秋享祀令地方官量給祭需使之永久無替都僧統印信一顆亦依請造給爲宜敎以國一都大禪師禪敎都總攝扶宗樹敎普濟登階尊者贈表忠禪師休靜之功存宗社豈待輿人之稱誦聖祖寵渥之迥別有以仰酬奬之盛典名播天下聲聞千載朝家記念之政何事可靳乎香山卽其根本之所何嫌疊設依狀請用海南例錫其祠號曰酬忠時伯撰碑舊伯書額致祭及量給祭典竝依表忠祠例擧行聖祖有御詩之書下者今番致祭時豈循常例祭文卿是文任撰進事知悉
정조 18년 · 강
判下刑曹殺獄回啓
정조 18년 · 목
刑曹啓言梁山殺獄罪人千百守獄事傷處狼藉看證明白洪泰榮則跡涉指使而衆招皆言其不然李哲奉則始若加功而畢竟自歸於脫空然則打殺者邑沙里者非百守而誰雖以渠招見之行兇情節不敢全諱猶以手撞兇膛足踼囊岸等說直告於初覆檢庭卽此一款便是承款請依道啓嚴訊取服而罪人根脚遽捧於未考覆之前者事未前有大違獄體請當該推官從重推考不能檢飭之道臣一體推考咸陽殺獄罪人張水元獄事水元之連日强劫衆招同然鳥籠之達夜涕泣其情慽矣嗟彼鳥籠以老大處女寄留於男兄借寓之中則在水元卽客之又客也主客判異强弱不敵貞烈之操生難自守羞憤之心死以爲期投彼白水視同樂地雖使古烈女處之恐無以加此而水元則前後納招變幻不一末乃微發强奸之實似吐似吞終不直告請嚴訊得情玄風殺獄罪人官奴福連獄事所謂初檢全沒着落及至覆檢始得端緖屍身之諸般傷處鑿鑿相符石打䐉後之招旣己自服前生惡緣之說便是承款始若父子爭死疑有可原之跡終致變幻前招尤見至頑之情依法償命無容更議請更加嚴訊期於取服殺獄檢驗關係何如而以初不參見之朔孫硬定正犯有關後弊請當該初檢官拿問處之東萊殺獄罪人孫貞日獄事殺越之慘殘未有如此獄獄情之疑晦未有如此案强奸戕殺前後何限而兇謀急於滅口毒刃遍於全體其死焉節烈可尙其殺也兇憯無比及今罪人斯得證案旣具之後經年訊推一向抵賴尤極兇頑請各別嚴刑期於得情星州殺獄罪人都丁郁獄事詞證則元無參看之人而屍親李女之供只稱死者之言而已其實因則亦無指的之驗而要害被傷等語多是臆逆之見而已前道臣檢題中無論自觸與被傷云者可見多般摸撈不能執定之意而時道臣更擧前題用作結語者所見略同疑眩如此有難硬定請更令道臣親執詳査論理啓聞後稟處敎曰梁山千百守則諺曰婢夫如奴又曰他閧執刃百守正類此渠旣曰踼無異自服然且想像光景逞怒由於醉醉非本心雪恥未必不出於公憤謂之邂逅則稍過謂之戕殺則不襯其事適然其情可恕千百守卽爲減死絕島定配道臣推官請推事依回啓施行咸陽張水元東萊孫貞日等則島籠投水而保貞操朴女蹈刃而拒强暴水元之供太半吞吐而衆詞同然貞日之招無一差爽而乾道孔昭情節則貞日雖極凶慘根因則水元亦歸劫逼揆以法理俱難容貸水元貞日更爲各別嚴刑期於得情鄕曲常賤女人辦一死如彼卓卓朝家旌別之政不施於似此之類而何爲鳥籠及朴女家幷令道臣給復以表其節玄風奴福連則傷㾗自初檢旣著詞證至再覈俱備父子爭死理合商量而父之鬪閧子不參見則似無容更議福連使之如前同推如得一分疑端勿滯舊見論理狀聞檢官拿處事依施星州都丁郁則前道臣有一條起疑時道臣有三條起疑卿曺有五條起疑疑端自一而至三自三而至五蔽一言曰要囚服念五六日丕蔽三昩此所以朝家亦於是乎起疑而會疑者大抵疑之肯緊在於自觸與被傷而被傷者㾗損例在左邊而有實則左有之右亦有之最要害之右囊浮高大於左囊則互爲扶執不相上下之際自致轉觸無處不損槪可知矣然則其疑也不但在於丁郁則老有實則少而已罪疑惟輕政指此等讞獄何必更査然後破疑乎都丁郁特爲減死定配
정조 18년 · 강
全羅監司李書九以長興民家三十七戶失火恤典依例題給馳啓
정조 18년 · 강
詣景慕宮展拜還至觀旂橋命祗郔儒生及宮契儒生應製
정조 18년 · 목
具翼善冠袞龍袍乘輿出協陽門建陽門至銅龍門敎內閣提學鄭民始曰漏局固難盡改而禁漏官入直處實有傾壓之慮此則從速修改可也至景化門敎曰舊總府頹圮不成樣分付戶曹當毀者毀之可葺者葺之由集禮門弘化門館峴至觀旂橋降輿乘輿泮長鄭大容率居齋儒生祗郔問大容曰昨日朝夕食堂及今日祗郔者爲幾人大容曰朝爲一百十人夕爲八十六人祗郔者五十七人矣敎曰今日欲令應製諸生之未及參班者還宮時知委待令也仍詣景慕宮降輦所降輿入東夾門就版位行禮陞詣廟內奉審還御齋室命承旨李勉兢推考以昨日臺批中置處二字承旨擅改以處置也召見本宮提調李文源兵判具庠敎曰本宮洞口樹木數年之內菀然成林爲之欣幸此非但爲觀曕地亦爲衛護之一端提調着意申飭可也敎庠曰都城摘奸還宮後足可爲之而本宮則旣奉審不必更來矣又敎曰卿家太華亭先朝臨御時予亦陪扈都承旨亦以宮官隨參亭制家基尙記得而末詳其年月果有文蹟之可考者乎庠曰乃癸巳年而伊時謫居濟州未詳其事實矣敎曰先朝有御製予亦賡進寶帖尙在內閣當令閣臣謄送卿可揭板于亭上也又敎曰兵判七十不遠非久當入耆社父子同參耆英往古稀貴之事昔在先朝耆堂皆自上書貶目傳爲盛事伊時耆堂子孫各爲作帖以爲傳家之寶可爲盛世美事矣乘輿出宮大門駕至觀旂橋祗郔齋生爲百餘人敎同成均鄭昌順等曰儒生數少宮牆近處二橋以北無論生進幼學蔭官前銜竝卽知委來待降輿乘輿仍駐輿儒生次次入來各奏姓名訖與祗郔儒生合爲二百餘人仍命行禮命承旨南公轍頒示御題以若不記錄謂洛無人爲賦題以明日召白居易等合宴于舟中登臨沂沿顧謂四座賦之爲詩題又命承旨徐榮輔頒示解題命古詩律詩隨意製進命待敎李存秀與大司成率儒生偕詣泮宮收券以來入弘化門明政門永淸門交泰門還內
정조 18년 · 강
命解冬以後兵曹總府入直郞廳拿處堂上推考
정조 18년 · 목
建陽門以東總府主之四所則兵曹所管而賓廳之後園不掃井不浚墻垣蓋瓦缺落者甚多而全不修飭也
정조 18년 · 강
命以再明日躬詣皇壇行望拜禮齋宿處所從便爲之
정조 18년 · 강
命司僕正尹羽烈仍任
정조 18년 · 강
命宮契朝官以祗郔儒生應製御題賦題同爲製進又命方外儒生一體製進
정조 18년 · 목
方外儒生詩賦題竝同前題又以擬唐李白謝呼來爲表題使之隨意應製限明日申時仍敎以無論蔭官時仕前銜生進幼學若有占便不爲應製之弊蔭官拿處儒生停擧以此嚴飭
정조 18년 · 강
重推兵判具庠草記還給
정조 18년 · 목
兵曹啓言今朔武臣堂上祿試射以望拜禮齋戒相値請以二十日退行敎以望拜禮例無用齋之規至於淸齋一宿卽不敢處於私室之意也凡於奉審行禮前一日亦爲一宿淸齋則此亦可以用齋乎旣無定式之法典又無可考之前例則豈可爲此草記乎當該堂上從重推考捧納承旨亦爲推考此草記勿施還給
정조 18년 · 강
罷全羅前水使李東植職仍令備郞傳諭于左相
정조 18년 · 목
全羅監司李書九狀啓以爲華城門樓材木之斫取於諸島及沿海封山蓋爲其船運稍便而水營吏校迤入山邑之說及聞於臣營故發關左右水營措辭申飭際伏奉嚴査狀聞之命卽爲關問於左水使曺命楫右水使鄭彥衡等處及前右水使李東植在任時兵神捉致査問則左水營二十株分定元無吏校遍行陸邑之事右水營三十株分定前水使李東植在任時分五路發送成給關文而只以從某至某分排五路中間所經邑鎭不爲塡名吏校輩爲其廣求或迤入山郡果於綾州長城等處擇執數株而旋以曳運之有弊不爲斫分路發送只出廣求之意山邑迃到雖非指揮之事當初發關不塡邑名出送將校又未嚴飭以致其任意周行未免疏忽當該吏校自臣營嚴治枚擧事實陳聞請令廟堂稟處敎以前水使李東植之不體軫念民弊之意多縱吏校任其行止敢有不干山郡貽弊之擧者萬萬駭然況所謂沿邑分定處出浦道里遠或爲二三十里云者尤爲駭然其罪狀何待廟堂之稟處乎爲先罷職仍令該府拿問處之以礪他道嶺南漕船添載之說亦豈成說乎廟堂至今不爲分付向下傳敎乎近來事關民事罕聞訏謨賓對輒須特敎籌坐依舊間闊如是而安得不勞佚倒置乎此所以慨然於左相者又或因此責成之敎胥命金吾更煩酬應尤豈非慨然處乎以此意令備郞傳于左相
정조 18년 · 강
放柳師模申龜朝安思烈李宜秀金宅和趙恩錫金儀祥成範鎭白師斌等
정조 18년 · 목
因囚單竝令付過放送
정조 18년 · 강
考下祗郔儒生應製試券收券四百五十張內詩一百五十七張賦二百九十三張
정조 18년 · 목
賦取次上以上三十人生員金處巖進士李日煒三上同等詩取次上以上二十人幼學朴齊家生員李是釬三上同等
정조 18년 · 강
遣承旨詣章陵奉審
정조 18년 · 목
各陵園墓春奉審使道臣及承旨分路擧行而本陵以道臣之因病經還不得奉審故遣承旨擧行
정조 18년 · 강
御春塘臺行壯勇營春等試射仍設應製入格儒生食堂試官金履素鄭民始洪善養分所試官宜春門趙圭鎭吳毅常李栻丹楓亭金持默鄭學耕李東善石渠門申鴻周趙雲行南衡重不老門許侙李長煜金爀
정조 18년 · 목
具平戎服乘馬出延生門由靑陽門至春塘臺下馬陞座命試射分所設行左議政金履素以壯營前提調入來藥院提調鄭昌順副提調洪明浩爲日次承候來待幷命入侍履素問候訖奏曰臣以百無肖似加以癃病非敢爲占便之計而三司重任自歸癏曠居常悚蹙及承昨夜傳敎尤不勝惶懍矣予曰責備而已何必追提近日天氣和暢本司坐起頻數來會以補予不逮也命大司成鄭大容率應製入格儒生由集春門入庭詩賦入格人分東西成班以次召見各問姓名訖命設食堂大容奉御床以進承史閣臣亦與焉食堂訖命大容率三上同等四人出往泮宮以方外儒生應製表題使之比較收券以來其餘三中五人各紙二卷筆三枝墨二笏三下九人各紙一卷筆二枝墨一笏次上三十二人各紙一卷賜給使之親授履素曰臣向日登對目見前諫長李喆模之擧措萬萬駭然而緣臣昏憒不能卽地糾正今見臺疏不勝愧恧矣喆模之罪竄配猶是薄典而蓋緣根柢自在尙靳處分人心漸至訛誤至於喆模而極矣此而不嚴處分臣恐胥溺之患不但爲喆模一人而已伏願夬降處分亟行天討則亦將爲世道之一大幸矣予曰向來罪人之登筵也非毀喆模不遺餘力而喆模則緩討罪人今反爲此或者好惡不同於前後而然耶大抵名以士夫趣向不一朝東暮西便成俗習予常不韙也履素曰聖敎誠至當矣時甘雨霏微宣饌于登筵諸臣命試射姑罷乘馬出靑陽門由延生門還內
정조 18년 · 강
特給內帑米三十包錢百緡于成均館
정조 18년 · 목
敎曰應製入格儒生特設食堂於帳殿而近聞本館經用之多費最甚於此擧云此所以近來則罕設也旣聞之宜有顧助之擧內帑米三十包錢百緡特給成均館俾補養士之需兼眎禮士之意
정조 18년 · 강
命兼春秋金錫泰拿處
정조 18년 · 목
藥院副提調洪明浩啓言藥房啓辭承批時上下兼史俱爲入侍預備兼春秋所當進參而不卽待令以致史官之闕員當該兼春秋請重勘敎以拿問嚴處
정조 18년 · 강
革工曹甕器無節進排之弊仍命此擧條載之內在市弊册子
정조 18년 · 목
工曹判書徐有防啓言本曹甕器之弊最爲市民及員役難支之端闕內動駕時及日瞻門動駕時隨駕諸司如內閣政院弘文館藝文館內局元無堂郞依幕而各其下屬稱以依幕所用陶東海所羅藥湯罐之類或以本色或以價本一一推索至於闕外動駕時亦如之且五上司公私依幕及兩次褒貶坐起皆令進排雖以文武試場言之試官之逐員進排已涉無謂而甚至各差備之如訓奉習讀之類每員亦爲如數進排此皆非官員所知都是下屬巧作名目逐歲增加之致也以此之故市民與員役無以支保乙巳弊瘼釐正時巳有所一體省減而以未及出擧條至今因循云臣意則此等進排一依乙巳釐正省減恐宜矣從之敎以戶曹之不緊假家猶除之況甕器乎物雖微弊則鉅一幷嚴禁革罷此後內外各司下人一或犯科越法有徵索之弊下屬移送法司照律嚴治官員入啓論罪令廟堂以此擧條載之內在市弊册子以爲後考之地
정조 18년 · 강
命京外遺棄兒留養以七歲爲限
정조 18년 · 목
賑恤堂上鄭民始啓言近接諸道道臣報本廳者則遺棄兒之收養給料典則中無限年之事成長之後有不可一例給料何以處之爲辭矣字恤之聖德曠絕千古而若其給料似當有限節京外留養之兒至七八歲則必當行走自食限七歲給料至八歲停料似爲合當而係是新式不敢擅便請下詢大臣處之予問大臣之意何如左議政金履素曰給料之節不可無定限以七歲爲限似好矣從之
정조 18년 · 강
園所植木補土時監董園官以下施賞有差
정조 18년 · 목
敎曰今番園所植木播種及祭井改石築洞口火巢內外補土時物力自筦千庫上下賞格自外帑庫上下事令壯勇內營分付外營園官令趙景鎭是誰之子守令待窠陞差令洪後榮日淺勿論員役園軍等當依判下自外帑庫分等施賞差使員曺允植其勞年年愈著除郡屬耳今姑置之差使員張世紈年前爲植木邊將無端遞來姑待來頭植木次今番則亦爲置之其餘京各營校卒各該營考例分等施賞南陽人金守昌靑陽人崔同伊己酉以後連爲效勞平昌人宋必秀連三年效勞通政帖加成給安城邑校折衡張簫安鎭福賞加折衡李世國李世孚嘉善帖加邑吏李仁郁通政帖加今日口傳下批
정조 18년 · 강
以金明遇爲全羅兵使口傳也
정조 18년 · 강
命別監李枝演等重治仍飭掖隸輩毋敢犯科
정조 18년 · 목
政院以司謁張光益手本啓言別監李枝演朴世蘊稱以行下索錢於謁聖狀元之狀萬萬驚駭其罪狀請令攸司科治敎曰掖隸之求乞行下前此飭禁不但至嚴至於卽日唱榜之科場以渠輩從前死有餘罪之犯近來則科場近處俾不得現形亦莫敢接跡則敢於科場旣罷之後有此所犯萬萬痛駭成給之新恩亦難免疏忽之罪特以方長不折姑不處分掖隸重治此後更有此等之弊不飭之司謁施以定配之典以此傳敎載之該房故事仍令該署書付壁上
정조 18년 · 강
遞承旨尹致性刑曹判書李在學以林濟遠爲承旨李得臣爲刑判黃昇源爲大司憲金履翼爲大司諫竝前望也
정조 18년 · 목
致性在學奉命在外兩司長官未差政院以明日望拜禮時承旨九卿兩司長官不得備員進參啓稟故有是命
정조 18년 · 강
正言李肇源陳疏賜批
정조 18년 · 목
疏略曰金鍾秀之罪犯前後三司之啓臚列已盡臣無容加言夫義理天下之所同由而意有所拂則不憚背馳忠愛恒情之所共得而事不由已則無難角立當日庭籲之擧以義理則天下之公也以忠愛則恒情之同也彼鍾秀亦獨何心忽地投匭忍提不忍提之事於不忍言之日用意陰戾遣辭凶悖求之天理人情胡寧忍此且夫人臣之受恩於君父者從古何限而若其際遇之隆生成之渥自有君臣以來未之多見則彼鍾秀亦有彝性耳其孤恩負義蔑倫亂紀之罪雖使渠自爲之說亦何能自解也哉卽此罪負不可一刻容貸而律名自有次第故王章未免遷就天討久稽群情愈菀伏願廓揮乾斷亟施當律焉臣於此又有所慨惋者凡係懲討之政卽是一世之公議所當措辭別白勘論的當使群情咸允罪人自服而前諫長李喆模之登對也奏辭含糊旨意▣圇草草數語有若塞責事之不誠孰甚於此聽聞所及無不駭憤職在論思之任者同登筵席固宜卽地糾正而聽若不聞默無一言及陳聯箚從論其噤默囁嚅之習而初無指名顯斥之擧臣謂前大司諫李喆模亟施竄配之典伊日登筵儒臣及聯箚玉堂幷施譴削斷不可已也批以首陳事勘罪豈待爾等之言加律亦豈待爾等之請乎李喆模竄配事無或彈文入於憲長之袖裏因其引避先退而致此草率耶抑於筵間嘗有詆斥之奏對聞此而修嫌發此䵝昧之啓耶抑欲以德報怨而宛轉說去耶莫嚴者聲討無論如此如彼究厥不誠之罪嶺海渠必甘心依施不論喆模之玉堂不露姓名之堂箚諸臣事譴削稍過不言者罷職陳箚者遞差方責鍊熟經遞非可論勿辭察職
정조 18년 · 목
政院啓言拱北門開門時請出標信自來定式而今此兵曹節目中忽以除標信開門磨鍊以入至於啓下請當該堂上重推原節目使之改付標以入允之
정조 18년 · 강
詣皇壇行望拜禮參班忠臣子孫左議政金履素等二百五人皇朝人子孫行副護軍李源等六十四人
정조 18년 · 목
具翼善冠黑圓領袍乘輿出集成門至朝宗門外降輿入冽泉門詣版位行禮陞詣奉室奉審仍詣壇上奉審訖出冽泉門朝宗門乘輿入集成門還內
정조 18년 · 강
命皇壇行禮時忠臣遺裔朝官之不參班者竝拿處仍飭此後無端不參者吏兵曹糾察政府草記論勘
정조 18년 · 목
敎曰皇壇享班及望拜行禮之時忠臣遺裔之俾許參班者法意果何如乎爲厥遺裔者仰感尙忠之典俯議與榮之私父詔其子兄勖其弟相率齋沐超期參班卽事理之所固然而占便之習愈往愈甚凡有係於入勞費力之處惟以不爲爲主今日數百參班也朝官則數十而已豈不萬萬駭然向於陪享擧案欲爲處分而姑參酌矣今日不參者竝令該府拿問處之近來儒武參班則頗知勤勵而怠忽者朝官也惜乎尊周之誠朝官不及儒武豈理也哉此後則爲忠臣之後孫而名係朝籍者除非衆所共知老病情勢在鄕外無端不參者令吏兵曹糾察政府草記論勘
정조 18년 · 강
遣承旨詣宣武祠奉審摘奸
정조 18년 · 강
考下宮契朝官儒生及方外諸生應製試券施賞有差宮契朝官賦試券十五張方外諸生試券二千一百七十一張內表五百二張賦九百七十六張詩六百七十四張